IKTATÓSZÁM: 7/7-9/2021 TÁRGY:**A PKSZAK családi bölcsőde hálózatának bővítéséhez szükséges döntések meghozatala**

Melléklet:7 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. augusztus 16.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint 15 családi bölcsődét is működtet hálózati formában.

**Hosszúhetény** község képviselőtestülete úgy döntött, hogy 2021. őszétől két öt fős családi bölcsődét hoz létre 20 hetestől, hároméves korú gyermekek ellátására. A családi bölcsődét, a testület döntése értelmében a PKSZAK családi bölcsőde hálózata keretén belül működtetik. A településen jelentkező gyermekek létszámára való tekintettel a családi bölcsőde létrehozása indokolt, a gyermeklétszám az előzetes igényfelmérés alapján biztosított. Az új telephely működtetéséhez szükséges a Társulás és Hosszúhetény Község Önkormányzata között feladatellátási megállapodás és haszonkölcsön szerződés megkötése, melyek tartalmazzák az ingatlan ingyenes használatára és annak részletes feltételeire vonatkozó megállapításokat és a finanszírozás módját is.

A dokumentumok az előterjesztés mellékletét képezik.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint a szolgáltatói és a törzskönyvi nyilvántartásba történő bejegyzésükről gondoskodni szükséges.

Kérem, a Tisztelt Társulási Tanácsot, hogy az intézmény bővítését a fenti módosításokkal szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2021. 07. 29.

Pfeffer József

a Társulás elnöke